text:
Türkmenistanyň Prezidenti Gurbanguly Berdimuhamedowa «Türkmentel — 2018» atly XI halkara sergisine hem-de ylmy maslahata gatnaşyjylaryň ýüzlenmesi12.10.2018
Telearagatnaşyk, telemetriýa, habar beriş tilsimatlarynyň we teleýaýradyş enjamlarynyň «Türkmentel — 2018» atly XI halkara sergisi hem-de ylmy maslahaty10.10.2018
Aragatnaşyk boýunça Sebit Arkalaşygynyň administrasiýalarynyň ýolbaşçylar geňeşiniň 53-nji mejlisi we Garaşsyz Döwletleriň Arkalaşygyna agza ýurtlaryň maglumat boýunça utgaşdyryjy geňeşiniň bilelikdäki 24-nji mejlisi09.10.2018
Telearagatnaşyk, telemetriýa, habar beriş tilsimatlarynyň we teleýaýradyş enjamlarynyň «Türkmentel-2018» atly XI halkara sergisine hem-de ylmy maslahatyna gatnaşyjylara09.10.2018
Çuňňur hormatlanylýan Türkmenistanyň Prezidenti! Siziň alyp barýan oňyn içeri we daşary syýasatyňyz netijesinde häzirki döwürde Garaşsyz, hemişelik Bitarap Türkmenistanyň at-abraýy, mertebesi,...Dowamyny oka
Şu gün 2018-nji ýylyň 10-njy oktýabrynda Türkmenistanyň Aragatnaşyk ministrligi Telearagatnaşyk, telemetriýa, habar beriş tilsimatlarynyň we teleýaýradyş enjamlarynyň “Türkmentel - 2018” atly XI halka...Dowamyny oka
Şu gün 2018-nji ýylyň 9-njy oktýabrynda Türkmenistanyň paýtagty Aşgabat şäherinde Aragatnaşyk boýunça Sebit Arkalaşygynyň administrasiýalarynyň ýolbaşçylar geňeşiniň 53-nji mejlisi we Garaşsyz Döwletl...Dowamyny oka
Gadyrly myhmanlar! Hormatly aragatnaşyk pudagynyň işgärleri! Sizi Telearagatnaşyk, telemetriýa, habar beriş tilsimatlarynyň we teleýaýradyş enjamlarynyň «Türkmentel-2018» a...Dowamyny oka
Täzelikler
Türkmenistanyň Aragatnaşyk MinistrligiOka
Edaralar
Türkmentelekom
Türkmenistanyň döwlet elektroaragatnaşyk kompaniýasy
TMCELL
«Аltyn Asyr» - Ýapyk görnüşli paýdarlar jemgyýeti
AŞTU
Aşgabat şäher telefon ulgamy
Türkmen hemrasy
«TürkmenÄlem 52.0 E» Milli aragatnaşyk hemrasy
Türkmenpoçta
Türkmenistanyň poçta aragatnaşygy Döwlet kompaniýasy
Hünärment
mekdebi
Türkmenistanyň Aragatnaşyk ministrliginiň "Politehniki" orta hünär okuw mekdebi
Hasaplaşyklar
şertnamalar
Türkmenistanyň halkara hasaplaşyklar we şertnamalar merkezi
TÄZE HYZMATLAR
Online TV
Türkmen telewideniýe kanallaryny online seretmek mümkinçiligi
Internet barada
Türkmenistanda Internet torunyň ösüşini we internet-hyzmatlaryny etmegi hukuk taýdan düzgünleşdirmek hakyndaOka


c: text/html

text:
Ahal welaýaty boýunça alyş - çalyş nokatlaryň salgylary
-
Türkmenistanyň "Daýhanbank" döwlet täjirçilik bankynyň Ahal welaýat şahamçasy. Änew şäheri , Watan köçesi, 2 jaýy.
- Türkmenistanyň "Daýhanbank" döwlet täjirçilik bankynyň Altyn Asyr etrap şahamçasy. Mollanepes köçesi , 3 jaýy.
- Türkmenistanyň "Daýhanbank" döwlet täjirçilik bankynyň Babadaýhan etrap şahamçasy. Gülzar köçesi , 4 jaýy.
- Türkmenistanyň "Daýhanbank" döwlet täjirçilik bankynyň Kaka etrap şahamçasy. Türkmenbaşy şaýoly köçesi, 1 jaýy.
- Türkmenistanyň "Daýhanbank" döwlet täjirçilik bankynyň Derweze etrap şahamçasy. A.Niýazow köçesi , 7 jaýy.
- Türkmenistanyň "Daýhanbank" döwlet täjirçilik bankynyň Gökdepe etrap şahamçasy. K.Gurbannepesow köçesi , 2 jaýy.
- Türkmenistanyň "Daýhanbank" döwlet täjirçilik bankynyň Baharlyetrap şahamçasy. Gülzar köçesi , 4 jaýy.
- Türkmenistanyň "Daýhanbank" döwlet täjirçilik bankynyň Tejen şahamçasy etrap şahamçasy. Häkimlik köçesi , 20 jaýy.
- Türkmenistanyň "Daýhanbank" döwlet täjirçilik bankynyň Saragt etrap şahamçasy. S.Niýazow köçesi, 7 jaýy.

robotstxt: allowed

filter: keep


text:
Ol muny Moldowada prezidentlik saýlawy bilen baglanyşykly ýüze çykan syýasy krizise çözgüt tapylmagyna “ýol açmak” maksady bilen äden ädimi hökmünde häsiýetlendirdi.
Moldowanyň kanunyna görä, ýurduň prezidentini parlament saýlamaly. Ýöne indi iki ýyl bäri ýurduň parlamentinde prezidentlige dalaş etmek isleýänleriň zerur sesi alyp bilmeýändikleri sebäpli, prezident saýlawy başa barman gelýär.
Prezidentlige dalaşgäriň kandidaturasynyň tassyklanmagy üçin oňa parlamentiň 101 deputatynyň azyndan 61-si goldaw sesini bermeli.


text:
Bir gije çopan goşunda…
SSSR döwründe aýatda bar-u-ýok ýazyjylaryň belli ýaş senelerini bellemek däbe öwrülen zatdy. Türkmenistanyň Magtymguly adyndaky Döwlet baýragynyň laureaty (eýesi), edebiýat tankytçysy, kyssaçy, dramaturg Saýlaw Myradow 45 ýaşynda aradan çykypdy.
1989-njy ýylyň dekabrynda paýtagtdan ýörite baran 20-ä golaý ýazyjynyň, ýerly adamlaryň gatnaşmagynda
onuň doglan gününiň 50 ýyllygyny dogduk mekanynda, Balkan welaýatynyň Gazanjyk (häzirki Bereket) etrabynda dabaraly belledik.
Ilki etrabyň Isgender obasyndaky orta mekdebe Türkmenistan hökümetiniň kararyna laýyklykda merhumyň adyny dakyp, onuň edebi muzeýini açdyk. Etrap merkezinde köp sanly adamyň gatnaşmagynda dabara geçirildi.
Dabaranyň toý-şagalaň, meýlis bölegi merhumyň doganoglany, şol wagt etrapda jogapkär wezipede işleýän Nurnepes Aşyrowyň öýünde tutuldy.
Şol meýlis-şgalaňda meniň agam, bagşy Tuwakmyrat Bugaýew aýdym aýtdy. Ol meniň garry atam, XlX asyrda ýaşap geçen türkmen hany Tuwakmyrat Taraş oglynyň ady dakylandy. Şonuň üçinem men onuň adyny “ Atam” diýip tutýardym.
Türkmen ýazyjy-şahyrlarynyň-da tas ählisi oňa “Atam” diýýärdi. Saýlaw neressäniň 50 ýaşyna bagyşlanyp tutulan meýlis gijäniň birwagtuna çenli dowam etdi. Daňa golaý paýtagtdan myhman
baran ýazyjy- şahyrlaryň ählisi argyn başlaryny ýassyga goýup uklady.
Meýlise çagyrlan ýerli adamlaryň-da köpüsi öýüne gaýtdy, käbiri myhmanlaryň gapdalynda ýassyga baş goýdy. Uklamadyk diňe şahyr Nobatguly Rejebowdy. Ol dutaryny gabyna
salyp, turmakçy bolan agama, Tuwakmyrat Bugaýewe:
– Atam, gitmesene, sazandalaryňa-da aýt, saz gurallaryny gabyndan çykarsyn, ýene-de bäş-üç aýdym aýdyp ber – diýip, çyny bilen haýyş etdi.
Atamyň “ Nobatguly jan, görýäň-ä, adamlar ýadaw, ählisi uklap ýatyr. Ertir, enşalla, diňe saňa aýdym aýdip bererin!” diýen jogaby Nobatgulyny kanagatlandyrmady. Ol:
– Atam, sen bu ýatanlara üns berme! Gije ýaryndan soňra depesinden Aý dogan seleň sährany, egrilip, gäwüş çalyp ýatan dowar sürüsini, aýdym-sazyň çyn aşygy, düňle çölde içi gysýan çopany göz öňüne getir! Özüňi çölde içi gysyp oturan çopana hem-de dowar sürüsine aýdym aýdyp beren bagşy hasap et! - diýip, haýyşyny has “düşnükli” dile geçirdi.
Nobatgula hormaty uly Atam-da, onuň sazandalary-da şahyryň raýyny ýykmady.
Ýarym stawka
Ussat Beki Seýtäkow “Sowet edebiýaty” (häzirki “Garagum”) žurnalynyň baş redaktory bolup işleýän wagty iş arasyna sähel böwşeňlik düşse, işgärlerini daşyna ýygnap, özi hem-de galamdaşlary bilen bagly degişmeleri aýdyp berýän eken.
Bu degişmelere hemmeler gyzyl-gyran gülüpdir. Diňe şahyr Mämmet Seýit çalaja ýylgyrýan eken. Bu ýagdaýa Beki dädäniň ýeňse damary gatap, gahary gelipdir. Ol günlerde bir
gün Mämmet agany ýanyna çagyryp:
– Mämmet, meniň degişmelerime ähli işgärler hezil edip gülýär. Sen welin diňe çalaja ýylgyrmak bilen oňýaň. Näme, seniň gülki damaryň illeriňkiden üýtgeşikmi? – diýip sorapdyr.
Mämmet aga:
–Ýok, Ýaşulylar soweti, meniňem gülki damarym illeriňki ýaly. Ýöne menden özge işgärler žurnalda doly stawka işleýär, ýagny doly aýlyk alýar. Şonuň üçinem seniň islendik sözüňe gülküleri tutmasa-da uzak, doly gülýärler.
Men bolsa zurnalda ýarym stawka işleýän, ýagny ýarpy aýlyk alýan. Şonuň üçinem meniň ýylgyrmamy ýarym stawka, ýagny doly gülkün ýarysy – hökmünde kabul et ! - diýip, ýagdaýy
düşündiripdir.
Köpçülik bolup
Ir döwürde atly ýazyjy-şahyrlaryň köpüsinde şahsy eýeçilikdäki awtoulag bolardy. Olar çendan-ýarym haýsy hem bolsa bir ýazyjynyň awtoulagyna münüp, şäher içine seýle çykardy, çöle gezelenje giderdi.
Meşhur ýazyjy, alym, SSSR-iň Tunnisdäki Adatdan daşary we Doly ygtyýarly baş ilçsi ýaly jogapkär wezipelerde işlän Gylyç Mämmedowiç Kulyýew-de täze awtoulag satyn alanda yazyjylar Ata Atajanowy, Anna Kowusowy, Allaberdi Haýydowy öýüne myhmançylyga çagyryp:
- Çaý-nahar ýene-de bir sagatdan taýyn boljak. Geliň, şoňa çenli şäher içine täze maşynda gezelenje çykalyň! Şondan soňra arkaýyn oturyp, maşyny “ýuwarys” - diýip teklip edýär.
Olar teklibi kakul edýär. Täze maşynda şähere seýle çykýarlar. Maşynyň rulynda Gylyç Mämmedowiçiň özi oturýar. Gylyç Mämmedowiçden kän ozal şahsy maşyn edinen, özlerini
tejribeli sürüji saýýan Ata Atajanow, Anna Kowusow, Allaberdi Haýydow dagy ýerli – ýerden täze, öwrenje sürüji Gylyç Kulyýewe “tälim” berip ugraýar.
Biri “Gylyç, öňde öwrüm bar, gapdal çyraňy ýak!” diýse, beýlekisi “Gylyç, saga al, yzyňdan gelýän maşyn ozup geçjek bolýar” diýýär. Ýene-de biri “Gylyç, maşyny haýal sürme! Haýal sürseň, matora agram salyp, ony tiz sandan çykararsyň!” diýýär.
Gylyç Mämmedowiçiň sürüjiligine ynamsyzlyk edip, oňa “tälim, öwüt bermegiň” soňy gelmeýär. “Tälimler” ýüregine düşen Gylyç Kulyýew çola köçede awtoulagy saklap:
- Adamlar, şu maşyn meniňki, geliň, köpçülik bolup maşyn sürmegi bes edeliň! Häzir bolsa maşyny yzyna – öýe öwürýän. Näme tälimiňiz bolsa, nahar başynda öwrediň! - diýipdir.
Il içinden çöplän we toplan ýazyjy Amanmyrat Bugaýew


text:
3-nji iýunda geçirilen köpçülikleýin welosipedli ýörişiň öňüsyrasynda «Guinness World Reсords» kompaniýasynyň resmi wekili Şeýda Subaşi 2018-nji ýylyň 1-nji iýunynda «Aşgabat» köpugurly stadionynda welosport boýunça okuw sapagyny geçirmekde dünýäniň täze rekordynyň goýlandygyny habar berdi. Welosiped sürmek boýunça okuw sapagy bilen bir hatarda, şäheriň ýol gurşawynda ulagyň bu görnüşiniň ähmiýetini açyp görkezmek, ýol hereketiniň howpsuzlygy we ekologiýa gatnaşyklary boýunça geçirilen bu çärä jemi 3246 adam gatnaşdy. Häzirki güne çenli bu sanaw dünýäde welosport boýunça türgenleşik sapaklaryna gatnaşanlaryň iň köp sanlysy hasap edilýär.
Bu maglumat «Guinness World Reсords» kompaniýasy tarapyndan resmi taýdan hasaba alyndy we degişli güwänama bilen tassyklanyldy.
Merkezi saýlaw topary.
Hormatly Prezidentimiz Gurbanguly Berdimuhamedow tarapyndan başy başlanan «Amul — Hazar 2018» halkara awtoralliniň 15-nji sentýabrda tamamlanmagy mynasybetli Hazar deňziniň kenarynda geçen owadan daba...
Ženewadan gowşan hoş habar 2018-nji ýylyň 25-nji iýunynda Ženewada Türkmenistanyň başlangyjy boýunça Birleşen Milletler Guramasynyň Adam hukuklary boýunça Geňeşiniň 38-nji mejlisinde «Beýik Ýüpek ý...
3-nji iýunda geçirilen köpçülikleýin welosipedli ýörişiň öňüsyrasynda «Guinness World Reсords» kompaniýasynyň resmi wekili Şeýda Subaşi 2018-nji ýylyň 1-nji iýunynda «Aşgabat» köpugurly stadionynda we...
Şu gün dünýäniň köp ýurtlarynda ilkinji gezek Bütindünýä welosiped güni bellenildi, bu sene hormatly Prezidentimiz Gurbanguly Berdimuhamedowyň başlangyjy boýunça Birleş...
Mähriban halkym! Eziz watandaşlar! Sizi Birleşen Milletler Guramasynyň Baş Assambleýasynyň biziň ýurdumyzyň başlangyjy esasynda 3-nji iýuny «Bütindünýä welosiped güni» diýip yglan etmegi bilen tüý...
Türkmenistanda Saýlawlary we sala salşyklary geçirmek baradaky Merkezi toparyň wekilleri 2018-nji ýylyň 11-nji aprelinde geçirilen Azerbaýjan Respublikasynyň Prezidentiniň nobatdan daşary saýlawlaryna...
Möhüm jemgyýetçilik-syýasy möwsüm bolan Türkmenistanyň Mejlisiniň altynjy çagyrylyşynyň düzümini, welaýat, etrap, şäher halk maslahatlarynyň we Geňeşleriň agzalaryny saýlamagyň gutarnykly netijeleri j...
Örän möhüm jemgyýetçilik-syýasy çäräniň — Türkmenistanyň Mejlisiniň altynjy çagyrylyşynyň deputatlarynyň, welaýat, etrap, şäher halk maslahatlarynyň we Geňeşleriň agzalarynyň saýlawlarynyň gutarnykly...


text:
Maksim Bakyýew Gyrgyzystanyň we Birleşen Ştatlaryň hökümetleriniň haýyşy esasynda tussag astyna alyndy.
Gyrgyzystanyň prezident administrasiýasynyň daşary syýasat boýunça bölüminiň başlygy Sapar Isakow Azatlyk Radiosynyň Gyrgyz gullugyna beren interwýusynda häzirki wagt öz ýurdy bilen Britaniýanyň arasynda raýatlary ekstradisiýa etmek barada ylalaşygyň ýokdugyny mälim etdi.
“Gyrgyzystan bilen Beýik Britaniýanyň arasynda ekstradisiýa meselesi barada ylalaşygyň ýoklugy sebäpli, häzirki wagt Britan tarapy Bakyýewi Birleşen Ştatlara ekstradisiýa etmek meselesine garaýar. Bakyýewe bildirilýän aýyplamalar boýunça ABŞ-nyň kanunyna laýyklykda uzak möhletleýin türme tussaglygy göz öňünde tutulýar” diýip, Sapar Isakow belledi.
Gyrgyzystanyň prezident administrasiýasynyň wekili Sapar Isakow Maksim Bakyýewe bildirilýän aýyplamalar barada-da durup geçip, şeýle diýdi: “Gyrgyzystanyň Daşary işler ministrligindäki maglumatlara görä, Maksim Bakyýewe bildirilýän aýyplamalarda gürrüň esasan gymmat kagyzlar bilen baglanyşykly galplyklar we beýleki ykdysady jenaýatçylyklar barada barýar”.
Maksim Bakyýew Gyrgyzystandaky strategik taýdan möhüm hasaplanylýan Amerikan howa bazasyna ýangyç satmak meselesinde-de korrumpirlenen shemalardan peýdalananlykda aýyplanylýar.
Maksim Bakyýew 2010-njy ýylyň aprelinde halk çykyşlary netijesinde öz kakasy Kurmanbek Bakyýewiň prezidentlik wezipesinden çetleşdirilmeginiň yzy bilen, ýurdy terk edipdi. Ol öz kakasynyň ýurda ýolbaşçylyk eden döwründe inwestisiýalar baradaky döwlet agentligine ýolbaşçylyk edipdi.
Gyrgyzystanyň häzirki häkimiýetleri ony millionlarça dollarlyk maliýe galplyklarynda aýyplaýarlar. Kurmanbek Bakyýewiň häkimiýetden agdarylmagynyň yzy bilen gözden sumat bolan onuň ogly Maksim Bakyýewe we inisi Janyş Bakyýewe garşy jenaýat işi gozgalyp, Interpol arkaly gozleg yglan edilipdi.


text:
Birža täzelikleri
Birža täzelikleri
Ýazylan wagty: 09 октября 2018 Ýazan NEXTTM
0
Okalan sany: 17 Jogaplar: 0
SUWA BÖKMEK SPORT GÖRNÜŞI
Garaşsyz hem baky bitarap Türkmenistanda soňky ýyllar gurlup, ulanylmaga berlen ajaýyp suw toplumlarynyň peýda bolmagy bilen suwa bökmek sport görnüşi hökmünde ýurdumyzda uly meşhurlyga...
Ýazylan wagty: 30 сентября 2018 Ýazan Mayichka
0
Okalan sany: 17 Jogaplar: 0
Türgenleşik maksatnamasyny saýlamak
Meşgullanýanlaryň ýaşyna we beden taýdan taýýarlyk derejesine laýyklykda taýýarlanan maksatnama boýunça ylgamak hökmany hasaplanylýar. Öň işjeň hereketi bolmadyk täze gelenler üç...
Ýazylan wagty: 30 сентября 2018 Ýazan Mayichka
1
Okalan sany: 19 Jogaplar: 0
Lukmançylyk görkezijileri we gapma-garşy görkezijiler
Ýaşyna we taýýarlyk derejesine garamazdan, hemmeler ylgap bilýär. Sagaldyş ylgawyna we ýörişine lukmançylyk taýdan gapma-garşy görkezijileriň sany çäklendirilendir. Şu günki gün lu...
Ýazylan wagty: 30 сентября 2018 Ýazan Mayichka
1
Okalan sany: 21 Jogaplar: 0
Maşkyñ ÿatkeşlige peÿdasy
Fiziki hereketiň diňe bir beden saglygyny däl-de, eýsem şol birwagtyň özünde öwrenmek ukybyny hem ösdürýändigi ylmy işleriň netije...
Ýazylan wagty: 30 сентября 2018 Ýazan Mayichka
1
Okalan sany: 28 Jogaplar: 0
Şahsy gigiÿenamyz
Saglygymyz üçin şahsy arassaçylygymyza üns berilmelidigi hemmämize mälimdir. Gadymy döwürlerden bäri peýdalanylýan arassaçy...
Ýazylan wagty: 30 сентября 2018 Ýazan Mayichka
1
Okalan sany: 24 Jogaplar: 0
Ilkinji ÿolyşyklar
Ilkinji ýolyşyklar entek awtoulaglaryň ýok wagty, iri şäherlerde gatnawyň düýä, ýaba, eşege goşulan arabalar bilen amala aşyrylýa...
Ýazylan wagty: 30 сентября 2018 Ýazan Mayichka
1
Okalan sany: 22 Jogaplar: 0
Personal kompýuterleriň huşy
Personal kompýuterleriň huşy
Personal kompýuterleriň huşy ýa-da ýatda saklaýan gurluşy maglumatlary saklamak üçin niýetlenilendir. Ýatda saklaýan gurluşyň esasy ýerine ýetirýän ...
Ýazylan wagty: 27 сентября 2018 Ýazan Mayichka
1
Okalan sany: 25 Jogaplar: 0
Informasiýa jemgyýeti
Informasiýa jemgyýeti.
Senagat serişdeleriň kämilleşmegi bilen XIX asyryň ortalaryndan başlap informasiýalary awtomatlaşdyryp işläp taýýarlaýan maşynlar döredilip başlandy (Bebbiji...
Ýazylan wagty: 27 сентября 2018 Ýazan Mayichka
1
Okalan sany: 23 Jogaplar: 0
Senagatlaşan jemgyýet
Senagatlaşan jemgyýet.
XVII asyrdan başlap önümçiligi maşynlaşdyrmak adamzadyň esasy işjeňligi boldy.Ilki bilen ýeliň we suwuň energiýasy (suw, ýel harazlary) döredilip başlan bols...
Ýazylan wagty: 27 сентября 2018 Ýazan Mayichka
1
Okalan sany: 18 Jogaplar: 0


text:
Orsýetde geçýän 21-nji Dünýä futbol çempionaty 14-nji iýunda, öý eýeleriniň Moskwada, täzelenen 80 müň orunlyk Lužniki stadionynda Saud Arabystanyna garşy oýnamagy bilen başlanar.
Ýaryş ýerli wagt bilen öýlän sagat 6-da, rus prezidenti Wladimir Putiniň we dünýäniň beýleki ýurtlaryndan gelen ýokary derejeli myhmanlaryň gatnaşmagynda gurnalan açylyş dabarasyndan soň başlanar.
Ýaryşlar bir aýdan gowrak wagt dowam eder we soňky oýun hem şol bir stadionda, 15-nji iýulda oýnalar.
Fotbol ýaryşlaryna 32 komanda, şol sanda 32 günde 64 oýunda bäsleşmeli Germaniýa hem gatnaşar. Oýunlar 11 şäherde, 2,900 kilometr çäkdäki 21 stadionda oýnalar.
Resmileriň beren maglumatlaryna görä, Orsýet Dünýä futbol çempionatyny, beýleki sport çärelerine garanda has kän tomaşaçy çekýän futbol ýaryşlaryny gurnamak üçin 13 milliard dollar çemesi serişde harçlaýar.


text:
Türkmenistanda daşary ýurtdaky türkmen talyplaryna banklaryň üsti bilen pul ugratmak düzgünlerine goşmaça çäklendirmeler girizilipdi.
Şu ýylyň başyndan başlap ýola goýlan täze düzgünlere görä, daşary ýurtda bilim alýan çagasyna pul ugratmakçy bolýan ene-ata bankyň üsti bilen her aýda diňe 1000 dollar möçberinde pul geçirip bilýär. Bu çäkli puly geçirmek üçin hem ene-ata ugradýan pulunyň möçberinde aýlyk alýandygy barada işinden ýörite güwanama görkezmeli. Ýagny, ene-atalar diňe öz alýan aýlyk hakynyň ýa-da pensiýasynyň möçberine görä çäklendirilen mukdarda pul ugradyp bilýärler.
Türkmenistanda güýje girizilen täze çäklendirmeler daşary ýurtlarda okaýan studentleriň durmuş şertlerine nähili täsir ýetirýär?
Azatlyk Radiosy "Dünýä türkmenleri" gepleşiginiň nobatdaky sanynda Ýewropada okaýan türkmen studenti Bahar we Türkiýedäki türkmen studenti Myrat bilen daşary ýurtlarda okaýan studentleriň, şol bir wagtyň özünde-de olaryň maşgalalarynyň pul kynçylyklary barasynda gürrüňdeşlik geçirýär.
Daşary ýurtlarda okaýan türkmen studentleri bilen gurnalan gepleşigi diňläp, bu ugurdaky öz tejribeleriňizi dünýä türkmenleri bilen paýlaşmak isleýän bolsaňyz, teswir ýazyp bilersiňiz.


text:
Kosmos pudagynda iş alyp barýan “SpaceX” hem-de “Boeing” kompaniýalarynyň geljek ýylyň ortalarynda kosmonawtlary uçuryp başlajakdyklary mälim edildi. ABŞ-nyň aerokosmos edarasy NASA kosmosa uçuryljak astronomlaryň atlaryny mälim etdi. NASA “SpaceX”-iň “Dragon Crew” atly kapsulasynyň şu ýylyň noýabryna çenli adamsyz, 2019-njy ýylyň apreline çenli adamly synag uçuşlaryny, “Boeing”-iň “CST-100 Starliner” şattlynyň bolsa, şu ýylyň ahyryna çenli adamsyz, indiki ýylyň ortalaryna çenli adamly synag uçuşlaryny tamamlajakdygyny mälim etdi. Adamly synag uçuşlary tamamlanandan soňra iki taslama hem NASA-nyň degişli resminamasyny alyp Kosmos Bekedine (ISS) kosmonawt gatnadyp başlar.
NASA kosmonawtlary aşaky orbita gatnatmak üçin ulanan “Discovery”, “Endeavour” we “Atlantis” kosmos şattlaryny 2011-nji ýylda “dynç alşa” ugradypdy. Köp gezek ulanmaga niýetlenen gämilere kosmos uçarlary hem diýilýär. Şondan bäri ähli kosmonawtlar halkara Kosmos Bekedine Russiýanyň “Soýuz” raketalary arkaly gatnaýar. Bu barada Russiýa bilen ABŞ-nyň arasynda indiki ýylyň apreline çenli şertnama baglaşylypdy. Halkara kosmos bekedine ýük gatnatmak üçin ýapon gämilerinden hem peýdalanylýar.
“Boeing”-iň “Starliner” şattly adamly synag uçuşyny “Lockheed Martin” hem-de “United Launch Alliance” kompaniýalarynyň bilelikde öndüren “Atlas V” raketasy bilen amala aşyrar.
NASA, “Roskosmos”, Ýapon Kosmos Barlaglary Agentligi, Ýewropa Kosmos Agentligi we Kanada Kosmos Agentliginiň bilelikdäki taslamasy bolan Halkara Kosmos Bekedinde hemişe 6 kosmonawt gezekli-gezegine iş alyp barýar.
Kosmonawtlar uçurylar
Kosmos pudagynda iş alyp barýan “SpaceX” hem-de “Boeing” kompaniýalarynyň geljek ýylyň ortalarynda kosmonawtlary uçuryp başlajakdyklary mälim edildi. ABŞ-nyň aerokosmos edarasy NASA kosmosa uçuryljak astronomlaryň atlaryny mälim etdi. NASA “SpaceX”-iň “Dragon Crew” atly kapsulasynyň şu ýylyň noýabryna çenli adamsyz, 2019-njy ýylyň apreline çenli adamly synag uçuşlaryny, “Boeing”-iň “CST-100 Starliner” şattlynyň bolsa, şu ýylyň ahyryna çenli adamsyz, indiki ýylyň ortalaryna çenli adamly synag uçuşlaryny tamamlajakdygyny mälim etdi. Adamly synag uçuşlary tamamlanandan soňra iki taslama hem NASA-nyň degişli resminamasyny alyp Kosmos Bekedine (ISS) kosmonawt gatnadyp başlar.


text:
Amerikanyň Birleşen Ştatlarynyň Nýu-Ýork şäherine iş sapary bilen gelen hormatly Prezidentimiz Gurbanguly Berdimuhamedow Birleşen Milletler Guramasynyň Baş Assambleýasynyň 73-nji maslahatynyň işine gatnaşdy. Bu sapar biziň ýurdumyzyň giň halkara hyzmatdaşlyk ugruna ygrarlydygynyň nobatdaky subutnamasyna öwrülip, şunda soňky ýyllarda BMG bilen täze depgine we mazmuna eýe bolan strategik hyzmatdaşlyga aýratyn ähmiýet berilýär.
Irden döwlet Baştutanymyz Aşgabadyň Halkara howa menzilinden Nýu-Ýorka tarap ugrady. Hormatly Prezidentimiziň uçary birnäçe sagat uçandan soň, Jon Kennedi adyndaky Halkara howa menziline gelip gondy. Bu ýerde hormatly Prezidentimizi resmi adamlar garşyladylar.
Howa menzilinden milli Liderimiz sapar wagtynda “Mandarin Oriental” diýen ajaýyp myhmanhanada ýerleşen özi üçin niýetlenen kabulhana tarap ugrady. Bu kabulhana Manhetteniň merkezinde ýerleşýär. Bu ýerde döwlet Baştutanymyzy Türkmenistanyň hökümet wekiliýetiniň agzalary, şeýle hem milli türkmen lybasyndaky çagalar mähirli garşyladylar. Çagalar hormatly Prezidentimiz Gurbanguly Berdimuhamedowa gül desselerini gowşurdylar. Milli Liderimiz mähirli garşylanandygy üçin minnetdarlyk bildirip, joşgunly goşgy okan çagalar bilen gürrüňdeş boldy.
Döwlet Baştutanymyz özi üçin niýetlenen kabulhanadan çykyp, Birleşen Milletler Guramasynyň edara binasyna tarap ugrady.
Möhüm meseleleriň we häzirki döwrüň müşgüllikleriniň sazlaşykly çözgütlerini işläp taýýarlamakda işjeň orny eýelemek bilen, Bitarap Türkmenistan sebitde we dünýäde parahatçylygy, howpsuzlygy we durnuklylygy berkitmek, Durnukly ösüşiň maksatlaryny gazanmak boýunça umumy tagallalara uly goşant goşýar. Dünýäniň syýasy, ykdysady we hukuk giňişligine üstünlikli goşulmak bilen, biziň ýurdumyz öz baý ylalaşdyryjylykly we döredijilikli kuwwatyny tutuş adamzadyň bähbidine amala aşyrmaga çalyşýar. BMG-niň esasy ýöriteleşdirilen edaralary we degişli düzümleri bilen, ýola goýlan netijeli gatnaşyklar munuň şeýledigine aýdyň şaýatlyk edýär. Şeýlelikde, Türkmenistan Birleşen Milletler Guramasynyň Baş Assambleýasynyň nobatdaky maslahatynyň işine gatnaşmagyna BMG-niň doly hukukly agzasy hökmünde yzygiderli işiň dowamy hökmünde garaýar.
Hormatly Prezidentimiz Gurbanguly Berdimuhamedow Birleşen Milletler Guramasynyň edara binasyna gelip, BMG-niň Baş Assambleýasynyň 73-nji maslahatynyň Başlygy hanym Mariýa Fernando Espinosa Garses (Ekwador Respublikasy) bilen duşuşdy.
BMG-niň Baş Assambleýasynyň Başlygy belent mertebeli myhmany mübärekläp, Birleşen Milletler Guramasy bilen hyzmatdaşlyk meselelerinde ýurdumyzyň işjeň ornuny belledi, türkmen Lideriniň alyp barýan netijeli syýasaty munuň şeýle bolmagyna ýardam edýär. Bu syýasat Merkezi Aziýada hoşniýetli goňşuçylyk we durnuklylyk ýagdaýyny saklamagyň, ählumumy parahatçylygy we abadançylygy üpjün etmegiň täsirli şerti bolup durýar.
Hormatly Prezidentimiz Gurbanguly Berdimuhamedow mähirli sözler üçin minnetdarlyk bildirip, hanym Mariýa Fernando Espinosa Garsesi jogapkärli wezipä bellenilmegi bilen gutlady hem-de Türkmenistanyň öz hemişelik Bitaraplyk derejesini iş ýüzünde yzygiderli amala aşyrmak bilen, tutuş dünýä bilen netijeli gatnaşyklary ösdürip, goňşy ýurtlar, şeýle hem dünýäniň beýleki sebitlerinde ýerleşen döwletler bilen dostlukly gatnaşyklary berkidýändigini belledi. Şunda biziň ýurdumyz BMG bilen uzak möhletleýin häsiýete eýe bolan, däbe öwrülen hyzmatdaşlyga aýratyn ähmiýet berýär.
Duşuşygyň dowamynda Türkmenistanyň we Birleşen Milletler Guramasynyň arasyndaky hyzmatdaşlygyň geljegi we esasy ugurlary barada pikir alşyldy. Bu hyzmatdaşlyk häzirki döwürde köpýyllyk baý tejribä daýanyp, hil taýdan täze derejä çykdy. Soňky ýyllarda ikitaraplaýyn hyzmatdaşlygyň artýan depgini, belli bir maksada gönükdirilmegi we anyklygy bilen tapawutlanýar. Munuň şeýledigini BMG-niň iri düzümleri bilen netijeli gatnaşyklar tassyklaýar, şolar bilen bilelikde, dürli ugurlarda taslamalar üstünlikli amala aşyryldy we durmuşa geçirilýär.
Biziň ýurdumyzyň BMG-niň esasy edaralarynyň biriniň — Ykdysady we Durmuş Geňeşiniň (EKOSOS) düzümine 2019 — 2021-nji ýyllar üçin saýlanylmagy şonuň aýdyň subutnamasy bolup durýar. Munuň özi möhüm wezipeleriň we häzirki döwrüň meseleleriniň sazlaşykly çözgütlerini işläp taýýarlamak boýunça netijeli gatnaşyklary giňeltmek üçin täze mümkinçilikleri açýar.
Şunuň bilen baglylykda, Türkmenistanyň eýýäm Milletler Bileleşiginiň abraýly düzümleriniň, şol sanda EKOSOS-nyň düzümine (2013 — 2015-nji ýyllar) birnäçe gezek saýlanmagyny, şeýle hem BMG-niň Baş Assambleýasynyň Başlygynyň orunbasarlygyna saýlanmagyny bellemek guwançlydyr. Häzir biziň ýurdumyz BMG-niň komissiýalarynyň, komitetleriniň we geňeşleriniň birnäçesiniň agzasy bolup, şolaryň çäklerinde degişli halkara işlerini amala aşyrýar.
Türkmen döwleti Birleşen Milletler Guramasynyň esasy konwensiýalaryna we resminamalaryna goşulyp, öz üstüne alan borçnamalaryny üýtgewsiz ýerine ýetirýär, öz ylalaşdyryjylyk we döredijilik kuwwatyny Durnukly ösüşiň ählumumy maksatlaryny gazanmaga gönükdirmäge taýýardygyny görkezýär.
DÖM-ni milli derejede uýgunlaşdyran ilkinji ýurtlaryň biri bolmak bilen, Türkmenistan 2030-njy ýyla çenli döwür üçin Gün tertibini amala aşyrmaga işjeň gatnaşýar hem-de bu işi yzygiderli dowam edip, toplumlaýyn özgertmeler maksatnamalary işläp taýýarlamakda we durmuşa geçirmekde maksatlaryň esasy ölçeglerini we görkezijilerini ulanýar.
DÖM-ni amala aşyrmak boýunça wezipeleriň çözülmegi ählumumy energetika howpsuzlygyny üpjün etmek, ulag-aragatnaşyk pudagynda özara bähbitli hyzmatdaşlygy işjeňleşdirmek, Owganystany parahatçylykly dikeltmek hem-de onuň dünýä hojalyk gatnaşyklar ulgamyna goşulyşmagy, ekologiýa ulgamynda, şol sanda Milletler Bileleşiginiň goldawyna we ykrar etmegine eýe bolan howanyň üýtgemegi bilen bagly meseleleri çözmekde umumy tagallalary birleşdirmek boýunça ýurdumyzyň halkara başlangyçlara gös-göni ýardam etmäge gönükdirilendir.
Saglygy goraýyş ulgamy DÖM-niň aýrylmaz bölegi bolup, ony has-da kämilleşdirilmek we ösdürilmek Türkmenistanyň döwlet syýasatynyň ileri tutulýan ugurlarynyň hatarynda durýar. Hormatly Prezidentimiz Gurbanguly Berdimuhamedowyň tabşyrygy boýunça Saglygy goraýyş we derman senagaty ministrliginiň degişli düzümleriniň ýolbaşçylary BMG-niň Baş Assambleýasynyň 73-nji maslahatynda umumy çekişmeleriň çäklerinde, 26 — 27-nji sentýabrda Nýu-Ýorkda geçirilen inçekeseli ýok etmek hem-de ýokanç däl keselleriň öňüni almak boýunça ýokary derejeli maslahatlara gatnaşdy.
Sebitde Milletler Bileleşiginiň ygtybarly daýanç nokady, deňi-taýy bolmadyk düzümiň — BMG-niň Öňüni alyş diplomatiýasy boýunça sebit merkeziniň Aşgabatda açylmagy ýurdumyz bilen Birleşen Milletler Guramasynyň arasyndaky hyzmatdaşlygyň strategik häsiýete eýedigine aýdyň şaýatlyk edýär.
Hormatly Prezidentimiz Gurbanguly Berdimuhamedow hem-de BMG-niň Baş Assambleýasynyň Başlygy söhbetdeşligiň ahyrynda Türkmenistanyň we Birleşen Milletler Guramasynyň arasyndaky däbe öwrülen gatnaşyklaryň geljekde hem özüne mahsus bolan özara düşünişmek hem-de anyk netijeleri ugur edinýän netijeli hyzmatdaşlygy berkitmäge özara gyzyklanma bildirmek ýagdaýynda üstünlikli ösdüriljekdigine ynam bildirdiler.
Soňra milli Liderimiz BMG-niň Baş Assambleýasynyň 73-nji maslahatyna gatnaşdy.
BMG-niň Tertipnamasyna laýyklykda, 1945-nji ýylda döredilen Baş Assambleýa Birleşen Milletler Guramasynyň esasy maslahat beriji, karar çykaryjy we wekilçilikli edarasy hem-de hemişelik hereket edýän köpugurly halkara forum bolup durýar. Onuň düzümine BMG-niň agza döwletleriniň 193-siniň hemmesi girýär.
BMG-niň Baş Assambleýasynyň nobatdaky maslahatynyň gün tertibi dünýäde parahatçylygy we howpsuzlygy üpjün etmek, ählumumy howplara we wehimlere garşy durmak, durnukly ösüşi ilerletmek, saglygy goraýyş, ekologiýa we daşky gurşaw ýaly möhüm ugurlar bilen bagly meseleleriň giň toparyny öz içine alýar.
Hormatly Prezidentimiz Gurbanguly Berdimuhamedow BMG-niň belent münberinden çykyş edip, sebitiň we dünýäniň möhüm meseleleri boýunça ýurdumyzyň ileri tutýan ugurlaryny, şeýle hem ählumumy abadançylygyň we rowaçlygyň bähbitlerine laýyk gelýän netijeli halkara hyzmatdaşlygy has-da giňeltmäge gönükdirilen netijeli başlangyçlary beýan etdi.
Döwlet Baştutanymyz çykyşynyň başynda hanym Mariýa Fernando Espinosa Garsesi BMG-niň Baş Assambleýasynyň 73-nji maslahatynyň Başlygy wezipesine saýlanmagy bilen gutlap, oňa öňdäki jogapkärli işinde üstünlikleri arzuw etdi, şeýle hem 72-nji maslahatyň Başlygy jenap Miroslaw Laýçaga bu wezipede ýerine ýetiren netijeli işleri üçin minnetdarlyk bildirdi.
Milli Liderimiz ählumumy foruma gatnaşyjylara ýüzlenip, Baş Assambleýanyň şu gezekki maslahatynyň halkara syýasatynda çylşyrymly meýilleriň dowam edýän ýagdaýynda geçýändigini belledi. Dünýä bileleşiginiň, ilkinji nobatda bolsa, Birleşen Milletler Guramasynyň tagallalaryna garamazdan, Ýer ýüzüniň birnäçe sebitlerinde ýagdaý çylşyrymly bolmagynda galýar, gapma-garşylyk zolaklarynyň giňelýändigi duýulýar hem-de şol wagtyň özünde ählumumy ösüşiň ýollaryna we mümkinçiliklerine garaýyşlarda ynamyň we özara düşünişmegiň umumy derejesi peselýär.
Şeýle şertlerde ählumumy, ygtybarly we uzak möhletleýin howpsuzlygy üpjün etmek meselesi bütin äşgärligi we ýitiligi bilen örboýuna galýar, her bir döwletiň üstüne dünýäniň ykbaly üçin jogapkärçiligi ýükleýär diýip, hormatly Prezidentimiz Gurbanguly Berdimuhamedow sözüni dowam etdi. Biz özara hormat goýmak, deňhukuklylyk, parahatçylykly, syýasy gepleşikler ýörelgelerinde halkara tertibiniň binýatlaryny gorap saklamakda esasy we aýgytlaýjy orny Birleşen Milletler Guramasy eýelemelidir diýip hasap edýäris. BMG-niň şeýle wezipä eýe bolmagynyň hakykata laýyk gelýändigi şübhe astyna alnyp bilinmez. BMG halkara howpsuzlygyny we durnukly ösüşi pugtalandyrmagyň bähbidine köptaraplaýyn hyzmatdaşlygy üpjün etmäge ukyply ýeke-täk halkara guramasydyr diýip, döwlet Baştutanymyz nygtady.
Milli Liderimiziň belleýşi ýaly, Türkmenistan Baş Assambleýanyň şu gezekki maslahatynyň özara ynamyň pese gaçmagyny ýeňip geçmäge hem-de agza döwletleriň özara düşünişmegini berkitmäge ýardam berjekdigine umyt edýär.
Şunuň bilen baglylykda, biziň ýurdumyz 2019-njy ýyly Parahatçylyk we Abadançylyk şygary astynda geçirmek başlangyjy bilen çykyş edýär.
Biziň bu başlangyjymyz dartgynlylygyň peseldilmegine, jedelli meseleleriň we gapma-garşylyklaryň parahatçylykly, syýasy-diplomatik ýollar bilen çözülmegine, bu babatda jogapkärçilikli hem-de oýlanyşykly çözgütleriň kabul edilmegine gönükdirilen anyk çäreleriň işlenip taýýarlanylmagyny göz öňünde tutýar.
Uzak möhletleýin we ählumumy howpsuzlygyň üpjün edilmegi Merkezi Aziýa döwletleri üçin örän möhüm mesele bolup durýar. Terrorçylyga garşy göreş sebit gün tertibiniň örän möhüm ugrudyr diýip, hormatly Prezidentimiz Gurbanguly Berdimuhamedow nygtady. Ýaragsyzlanmak meseleleri, neşe serişdeleriniň getirilmegine garşy göreş, Owganystana hemmetaraplaýyn ykdysady goldaw bermek boýunça hyzmatdaşlyk Merkezi Aziýada howpsuzlygyň we durnukly ösüşiň üpjün edilmegi babatynda örän wajypdyr.
Şunda, biziň pikirimizçe, Owganystanyň iri energetika, ulag we kommunikasiýa taslamalaryny amala aşyrmaga doly derejeli hyzmatdaşyň hukuklarynda gatnaşdyrylmagy möhüm şert bolup durýar. Şeýle ýagdaýda Owganystan üçin strategik mümkinçilikleri görýäris, onuň sebit we ählumumy işlerde eýeleýän orny owgan halkynyň abadançylygynyň we ösüşiniň kepili bolup durýar diýip, milli Liderimiz belledi.
Biziň ýurdumyz bu ugurda yzygiderli işleri geçirmek bilen, Türkmenistan — Owganystan — Pakistan — Hindistan (TOPH) gaz geçirijisiniň taslamasyny amala aşyrýar, elektrik geçiriji, optiki-süýümli aragatnaşyk ulgamynyň gurluşygyny alyp barýar, bu taslamalar halkara hyzmatdaşlary we iri maliýe edaralary tarapyndan goldanyldy. Şeýle hem owgan ugry boýunça täze demir ýoly guruldy. Biz Owganystana durmuş maksatly desgalary gurmak, ynsanperwer ýüklerini ibermek, Owganystanyň ykdysadyýetiniň we durmuş ulgamynyň dürli pudaklary üçin ýokary hünärli milli işgärleri taýýarlamak arkaly ynsanperwer kömegini bermegi dowam edýäris diýip, döwlet Baştutanymyz aýtdy.
Hormatly Prezidentimiz Gurbanguly Berdimuhamedow çykyşyny dowam edip, Türkmenistanyň 2030-njy ýyla çenli döwür üçin durnukly ösüş ulgamynda Gün tertibiniň işlenip taýýarlanylmagyna işjeň gatnaşandygyny, birnäçe anyk teklipleri girizendigini belledi. 2015-nji ýylda Bütindünýä sammitinde ählumumy Gün tertibi we Durnukly ösüş maksatlary kabul edilenden soňra biziň ýurdumyz ilkinjileriň hatarynda durnukly Ösüş Maksatlaryny milli meýilnamalara we durmuş-ykdysady ösüş maksatnamalara kybap getirmäge girişdi. Munuň üçin ýurdumyzda BMG bilen hyzmatdaşlyk etmegiň degişli hemişelik hereket edýän guraly döredildi.
Şunuň bilen baglylykda, milli Liderimiz Türkmenistanda Durnukly ösüş maksatlarynyň amala aşyrylmagy äşgär duýulýan durmuş ugruna eýedigini nygtady. Gürrüň, azyk howpsuzlygyny we ilatyň iýmitiniň gowulandyrylmagyny, ähli ýerlerde sagdyn durmuş ýörelgesiniň, ähli zenanlar we gyzlar üçin hukuklaryň we mümkinçilikleriň kepillendirilmegi, giň gerimli, adalatly we ýokary hilli bilim almak üçin şertleriň döredilmegi arkaly doly gender deňligini üpjün etmek ýaly möhüm ugurlar barada barýar. Şunuň bilen birwagtda suw serişdeleriniň elýeterli bolmagyny hem-de rejeli peýdalanylmagyny we hemmeler üçin arassaçylyk kadalarynyň üpjün edilmegi ýaly wezipäniň durmuşa geçirilmegine uly üns berilýär.
Türkmenistan suw — dünýäniň ähli halklarynyň umumy baýlygy, arassa agyz suwuna deň derejeli we adalatly elýeterlilik şertleri bolsa adamyň düýpli hukugy bolup durýar diýen ýörelgelere berk eýerýär diýip, döwlet Baştutanymyz belledi. Suw serişdelerine elýeterlilik, ony netijeli dolandyrmak meselelerine döwletleriň ösüşi, ykdysadyýeti, durmuş ulgamy, adamlaryň abadançylygynyň we durmuşynyň hil derejesi gönüden-göni baglydyr. Şol sebäpli hem deňhukuklylyk, hormat goýmak, jogapkärçilik Merkezi Aziýa ýurtlarynyň arasyndaky gatnaşyklarda esas goýujy, kesgitleýji ölçegler bolmalydyr.
Türkmenistan şu garaýyşlar bilen yzygiderli çykyş edip, hemişe biziň sebitimizde suw-energetika meseleleriniň aşakda beýan edilen şertlerde çözülmelidigini nygtaýar: birinjiden, halkara hukugyň umumy ykrar edilen kadalary esasynda; ikinjiden, her bir ýurduň bähbitlerini hasaba almak bilen; üçünjiden, halkara guramalarynyň, ozaly bilen, BMG-niň işjeň gatnaşmagynda. Bu biziň üýtgewsiz garaýyşlarymyzdyr hem-de olara esaslanmak bilen biz döwletleriň we halkara düzümleriň arasynda ylalaşykly çemeleşmeleri işläp taýýarlamak üçin netijeli gepleşikleri ýola goýmak boýunça işi dowam ederis. Hormatly Prezidentimiz Gurbanguly Berdimuhamedow bular barada aýtmak bilen, diňe şeýtmek bilen, oňyn netijeleri gazanmagyň, bähbitleriň berk we durnukly deňeçerligini üpjün etmegiň mümkindigine ynam bildirdi.
Türkmen Lideri Aral deňzini halas etmek meselesini sebitiň ýurtlarynyň halkara bileleşigi bilen hyzmatdaşlygynda örän möhüm meseleleriň hatarynda görkezdi. Araly halas etmek meselesine eýýäm köp wagtdan bäri diňe içerki, sebit meselesi hökmünde garalyp bilinmez. Häzirki wagtda bu meseläniň üstünlikli çözülmegi üçin dünýä bileleşiginiň goldawy, täze maksada gönükdirilen, toplumlaýyn halkara çemeleşilmesi, bu işe Birleşen Milletler Guramasynyň işjeň we ulgamlaýyn gatnaşmagy talap edilýär diýip, döwlet Baştutanymyz nygtady.
Şunuň bilen baglylykda, biz Türkmenistanyň Aral deňzi sebiti üçin BMG-niň Ýörite maksatnamasyny işläp taýýarlamak hem-de Aral meselesini Birleşen Milletler Guramasynyň alyp barýan işiniň aýratyn ugry hökmünde kesgitlemek baradaky başlangyjyny durmuşa geçirmäge girişdik diýip, milli Liderimiz belledi hem-de BMG-ä agza döwletleri türkmen tarapynyň teklibini goldamaga çagyryp ýüzlendi. Munuň üçin şu ýylyň 18-nji aprelinde BMG-niň Baş Assambleýasynyň “Birleşen Milletler Guramasynyň we Araly halas etmegiň Halkara gaznasynyň arasynda hyzmatdaşlyk” diýen Kararnamasynyň biragyzdan kabul edilmegi netijeli binýat bolup durýar.
Hazar deňzi ýene bir möhüm mesele bolup durýar diýip, hormatly Prezidentimiz Gurbanguly Berdimuhamedow sözüni dowam etdi. Şu ýylyň 12-nji awgustynda Hazarýaka döwletleriniň Baştutanlarynyň Hazar deňziniň hukuk derejesi baradaky Konwensiýa gol çekmegi bu sebiti halkara ähmiýetli ulag-üstaşyr we energetika strategik geçelgeleriniň birine, giň maýa goýum, söwda, ykdysady iş we goşulyşmak merkezine öwürmek üçin giň mümkinçilikler açýar.
Türkmenistan ähli gyzyklanma bildirýän taraplar bilen bu ulgamlarda ykdysady we täjirçilik babatynda doly esaslandyrylan, olara gatnaşyjylar üçin bähbitli, yklymda howpsuzlygyň pugtalandyrylmagyna düýpli täsir etmäge ukyply hem-de uzak möhletleýin häsiýetli taslamalary amala aşyrmak meselelerini içgin ara alyp maslahatlaşmaga taýýardyr. Şunuň ýaly taslamalara maýa goýumlary, hakykatdan-da, geljek üçin maýa goýumlarydyr diýip aýtmak bolar diýip, döwlet Baştutanymyz nygtady.
Biz Türkmenistanda işleýän BMG-niň ýöriteleşdirilen agentlikleriniň ýurdumyzyň durmuşyna, onuň okgunly ösüşine we abadançylygyna netijeli gatnaşýandyklaryna ýokary baha berýäris diýip, türkmen Lideri aýtdy hem-de olaryň tutanýerli zähmeti üçin bu edaralaryň işgärlerine aýratyn minnetdarlyk bildirdi. Hormatly Prezidentimiz Gurbanguly Berdimuhamedow çykyşynyň ahyrynda şeýle hem BMG-niň Baş sekretary jenap Antoniu Guterreşe Türkmenistan bilen hyzmatdaşlyga hut özüniň ýadawsyz üns berýändigi, türkmen tarapynyň başlangyçlaryny we tekliplerini goldaýandygy üçin minnetdarlyk bildirdi. Türkmen Lideriniň çykyşy çuňňur gyzyklanma bilen diňlenildi we hemmeleriň el çarpyşmalary bilen garşylandy.
Şu gün hormatly Prezidentimiz Gurbanguly Berdimuhamedow BMG-niň Baş Assambleýasynyň 73-nji maslahatyna gatnaşmagynyň çäklerinde, Birleşen Milletler Guramasynyň Baş sekretary Antoniu Guterreş bilen duşuşyk geçirdi. Duşuşygyň barşynda Türkmenistanyň we BMG-niň strategik esasda netijeli, köptaraplaýyn hyzmatdaşlygy mundan beýläk-de ösdürmek ýörelgesine ygrarlydygy tassyklanyldy.
Soňra milli Liderimiz sapar mahalynda özi üçin niýetlenen kabulhanasyna tarap ugrady.
Şol gün BMG-niň Baş Assambleýasynyň 73-nji maslahatynda umumy çekişmeleriň çäklerinde iş maslahaty geçirildi. “Ählumumy bähbitler ugrunda suwdan peýdalanmak: ýapyk deňizler babatda Durnukly Ösüş Maksatlaryna esaslanyp, halkara hyzmatdaşlygynyň ösdürilmegi” diýen iş maslahaty, Aral deňzini halas etmegiň meselelerine bagyşlandy. BMGÖM-iň ýardam bermeginde guralan foruma ýurdumyzyň hökümet wekiliýetiniň, AHHG-nyň Ýerine ýetiriji komitetiniň agzalary gatnaşdylar.
***
Şeýlelikde, milli Liderimiz BMG-niň belent münberinden Türkmenistanyň halkara gatnaşyklara işjeň gatnaşmaga hem-de olaryň ösmegine oňyn täsir etmäge çalyşmak bilen, DÖM-ne ýetmek babatda netijeli gatnaşyklara ygrarly bolup galýandygyny beýan etdi, şeýle hem gyzyklanma bildirýän taraplar bilen ykdysady hyzmatdaşlygyň hem-de ynsanperwer gatnaşyklaryň esasy ugurlaryny aňlatdy.
Hormatly Prezidentimiz Gurbanguly Berdimuhamedowyň 2019-njy ýyly Parahatçylygyň we Abadançylygyň şygary astynda geçirmek hakynda teklibi 2018-nji ýylyň “Türkmenistan — Beýik Ýüpek ýolunyň ýüregi” diýen milli şygarynda goýlan esasy ählumumy görnüşde dowam edýär.
Türkmenistan diňe iri ulag desgalarynyň we üstaşyr geçelgeleriň gurluşygynda amala aşyrmak bilen çäklenmeýär. Biziň Garaşsyz, döwletimiz tutuş adamzat üçin ajaýyp geljegi döretmegiň bähbidine halklaryň arasyndaky syýasy, söwda-ykdysady we medeni-ruhy gatnaşyklary ösdürmäge we berkitmäge uly goşant goşýar.
Bu babatda Beýik Ýüpek ýoly aýratyn ähmiýete eýe bolýar, ol birek-biregiň gymmatlyklaryna hormat goýmak ýörelgelerinde halklary we medeniýetleri ýakynlaşdyrmagy ugur edinýär.
Berkarar döwletimiziň bagtyýarlyk döwründe Türkmenistan öz mirasyna aýawly garamagyň mysalyny tutuş dünýä görkezýär, dünýä meşhur türkmen halylary, ahalteke bedewleri, gadymy ýadygärlikler we täsin tapyndylar şol mirasyň aýrylmaz bölegi bolup durýar. Soňky ýyllarda medeni gatnaşyklaryň artmagynyň çäklerinde ýurdumyzyň muzeý gymmatlyklary milli Liderimiziň başlangyjy bilen daşary ýurtlarda görkezilip, milli baýlygymyzy giňden ýaýmaga ýardam edýär.
Üç aýyň dowamynda Nýu-Ýorkuň Metropoliten muzeýinde 2016-njy ýylda guralan “Köşk we köşk ulgamy: Seljuklaryň beýik eýýamy” atly sergi munuň mysaly bolup, oňa ABŞ-a şu saparyň çäklerinde türkmen resmi wekiliýetiniň agzalary baryp gördüler. Serginiň eksponatlary beýik Seljuklaryň döwletiniň ojagynda — gadymy Merwde sungatyň ösüş derejesi hakynda gürrüň berýän türkmen muzeýleriniň gymmatlyklaryndan ybaratdyr.
Medeniýet ulgamynda döwlet syýasatynyň aýrylmaz bölegi hökmünde muzeý işini has-da kämilleşdirmegiň meseleleri milli Liderimiz Gurbanguly Berdimuhamedowyň üns merkezinde durýar. Hormatly Prezidentimiz biziň taryhy-medeni gymmatlyklarymyz diňe milli däl-de, eýsem, umumadamzat ähmiýetine eýe bolup durýar diýip belleýär. Bu mirasy, medeniýet we taryhy ýadygärlikleri aýawly saklamak we öwrenmek boýunça möhüm wezipeleri çözmäge döwletimiziň howandarlygy, şeýle hem bu ugurda abraýly halkara guramalary hem-de dünýäniň iri muzeýleri bilen hyzmatdaşlyk ýardam edýär.
Şu ýyl şeýle çäreleriň ýene-de biri: “Marguş — Türkmenistanyň çägindäki bürünç eýýamynyň şalygy” diýen sergi Germaniýada geçirilýär. Bu ýerde ol bir ýyldan gowrak dowam eder. Häzir sergi Berlinde bolup, tiz wagtdan Gamburga, soňra bolsa, 2019-njy ýylyň iýun aýyna çenli Mangeým şäherine göçüp barar.
Türkmen halkynyň baý taryhy-medeni mirasy ýurdumyzy täzeden tutuş dünýä açýan alamat bolmak bilen, ähli hyzmatdaşlar bilen deňhukukly we ynamly gatnaşyklary ýola goýup, Beýik Ýüpek ýolunyň ruhy, ykdysady, ynsanperwer ugurlaryny dowam edýär.
Sebitde we yklymda ulag gatnawlaryny ösdürmek boýunça netijeli halkara başlangyçlary, ekologiýa gatnaşyklaryny, ählumumy energiýa howpsuzlygyny berkitmek boýunça teklipleri öňe sürmek bilen, hormatly Prezidentimiz Gurbanguly Berdimuhamedow Garaşsyz, Bitarap Türkmenistanyň baş şygaryny dünýä ýüzüne ýaýýar: goşulyşmak ählumumy rowaçlygyň we parahatçylygyň girewi bolup durýar.


text:
Balkanabat
Balkanabat, (Önki ady Nebitdag) Türkmenistanda bir şäher, Balkan welaýatynyň merkezi. Uly Balkan dagynyň eteginde ýerleşýär. Deňiz derejesinden 17m beýiklikde. Koordinatalary 39°31′0″N 54°22′0″E.] Ilaty 120800 adam(2011ý).
Taryhy[üýtget | edit source]
Nebitdag şäheri 1933-nji ýylda "Transkaspi" demir ýolunyň ugrunda nebitiň uly gorlarynyň tapylmagy bilen düýbi tutulýar. Hökümet topary bilen Türkmenistana gelen akademik, geolog I.M.Gubkin Nebitdaga kömek berilmegini guramak üçin uly iş alyp bardy. 1946-njy ýylda şäher derejesi berildi. 1999-njy ýylda Nebitdagyň ady Balkanabada üýtgedildi.
Ykdysadyyet - Senagat[üýtget | edit source]
Balkanabat hazirki döwürde nebit we tebigy gaz öndürmede senagat merkezidir.
Sport - Durmuş - Bilim[üýtget | edit source]
Şäherdäki sport topary:
Şäherdäki bilim ojaklary:
1 sany ýokary okuw mekdebi:
- Türkmen döwlet nebit we gaz uniwersitetiniň Balkanabat şäherindäki bölümi
24 sany orta mekdep bar. Şolardan esasylary:
- Tebigy ugurlara ýöriteleşdirilen 21-nji orta mekdep
- Daşary ýurt dillerine ýöriteleşdirilen 3-nji orta mekdep
- Fizika we matemarika derslerine ýöriteşdirilen 22-nji orta mekdep
- Magtymguly adyndaky 2-nji orta mekdep
Belli Ýerler[üýtget | edit source]
- Beýik Saparmyrat Türkmenbaşy adyndaky milli drama teatry
- Balkan welaýat kitaphanasy
- Balkan welaýatynyň taryhy we ülkäni öwreniş muzeýi
- Balkanabat stadiony


text:
Orsýetiň Döwlet Dumasy ABŞ-nyň ähli media serişdelerini gadagan etmegi göz öňünde tutýar we bu teklibi indiki hepdede maslahat eder diýip, kanunçylyk boýunça komitetiniň resmisi aýtdy.
Olga Sawastýanowanyň 1-nji dekabrda eden bu beýanaty ABŞ-nyň Kongressiniň metbugat elýeterliligi boýunça guramasynyň Orsýetiň döwlet eýeçiligindäki RT telekanalynyň metbugat ygtyýarlygyny çäklendirmek meselesine seretmeginden iki günden soň edildi.
Dumanyň ABŞ-nyň žurnalistlerine garşy gadagançylyk girizmek haýbaty Moskwanyň Waşingtonyň Birleşen Ştatlarda orsýet mediasyna görkezýändigini aýdýan gysyşyna jogap berip edýän nobatdaky hereketidir.
Orsýetiň we ABŞ-nyň arasynda gatnaşyklar Orsýetiň Ukrainadaky agressiýasy we 2016-njy ýylda ABŞ-nyň prezidentlik saýlawlaryna gatyşmagy baradaky çaklamalar sebäpli dartgynly bolmagynda galýar.
Olga Sawastýanowa ABŞ-nyň ähli media serişdelerini gadagan etmek baradaky teklibiň Döwlet Dumasynyň 6-njy dekabrda geçiriljek plenar mejlisinde maslahat ediljegini aýtdy.


text:
Akmyradow Selimmyrat Töremyradowiç, Neÿrohirurgiÿa boÿunça kliniki ordinator (Türkmenistan)
1. Siziñ söÿgüli halk ÿazyjyñyz?
Hydyr Derÿaÿev; Beki Seÿtäkov; Berdi Kerbabaÿev; Magtymguly Pyragy.
2. Siziñ söÿgüli milli baÿramçylygyñyz we onuñ aÿratynlyklary?
Gurban baýramy-- Türkmenistan boýunça 3 günüň dowamynda giňden belleniler. Gurban baÿramy- ählumum ruhy gymmatlyklary, ahlak tämizligini we belent ynsanperwerligi ündeýän baýram bolmak bilen, tutuş dünýäde şatlykly bellenilýär.
3. Siziñ mekdepleriñizde haÿsy dašary ÿurt dillerini öwrenÿärler?
Rus we Iñlis dillerini.
4. Siziñ ÿurduñyzyñ ÿašaÿjylary boš wagtlaryny nahili geçirÿärler?
Öz mašgalalary we dost-ÿarlary bilen dynç alÿarlar.
5. Siziñ ÿurduñyzda šuña meñzeš merkezler barmy?
Hawa, bar.
6. Biziñ merkezimize geleniñiz üçin siz razymy?
Hawa.
7. Merkezdaki (RNPC-däki) lukmançylyk enjamlary barada näme aÿdyp bilersiñiz?
Merkez (RNPC NNH) örän ÿokary hilli enjamlar bilen enjamlašdyrylan, Ÿewropadaky merkezler bilen deñ-derejeli.
8. Siz merkezde (RNPC) alan bilimleriñizi geljekde nahili ulanmak isleÿärsiñiz?
Adamlara professional lukmançylyk komegini bermek üçin.


text:
Adamlar hemme zatdan beter Hudaýyň söýgüsi hakdaky ylhama mätäçmikä diýip pikir edýärin. Hudaý biziň her birimizi söýýär, bu ylham bolsa, mesihiniň ýeňişli durmuşda ýaşamagy üçin öňünden taýýarlanylan iň wajyp şert bolup durýar. Bize diňe bir Hudaýyň söýgüsi baradaky bilim däl-de, eýsem, ylham hem zerurdyr. Ýöne ony diňe mesihi Hudaýyň söýgüsi barada pikir edip, oňa üns berip, öz durmuşynda Hudaýyň söýgüsiniň peýda bolşuny görüp, şol ylhamy Ýazgynyň we doga etme arkaly gözläp başlanda, Mukaddes Ruh berip bilýär.
Gadyrly okyjy, Hudaýyň bütin dünýäni juda söýýändigine, şonuň üçin hem Isany hemme adamlaryň ugrunda ölmäge iberenine ynanmak size aňsat düşýär, ýöne Hudaýyň özüňizi söýýändigine ynanmak welin, gaty kyn düşýär. Eger siz dünýäde ýeke-täk adam bolan bolsaňyz, Ol barybir Isany diňe siziň ugruňyzda ölmek üçin hem goýbererdi. Ine, Ol sizi şunuň ýaly derejede söýýär.
Men köp lapykeçlikleri başdan geçirdim, emma Hudaý Mukaddes Ruh arkaly hut özüme bolan söýgüsiniň näderejede güýçlüdigini merhemeti bilen açyp görkezdi. Ol ylhamlar meniň tutuş durmuşymy we Reb bilen gatnaşyklarymy doly özgertdi.
Bu kitapda okan zatlaryňyz size Hudaýyň söýgüsine bolan täze düşünjäni berer we sizde Ondan özüňiziň ylham almaklygyňyza teşnelik döreder diýip umyt edýärin. Men size şu kitapçanyň sahypalarynda Ýazgydan alyp beýan eden her bir aýatdyr pikirimiň üstünde gowuja oýlanmak bilen ony edil okuw gollanmasy hökmünde okamaklygy maslahat berýärin.
Gadyrly okyjy, özümiň Hudaýsyz hiç kimdigimi, islendik ylhamyň Ondandygyny bilendigim, Onuň Sözüne düşünmekligiň Hudaýyň merhemeti bilen berlendigini bilýändigim üçin teklip edýärin. [dowamy…aşakdaky linkde okap bilersiňiz]


text:
Şu gün paýtagtymyzda köpçülikleýin habar beriş serişdeleriniň işgärlerini durnuksyz migrasiýanyň hem-de adam söwdasynyň öňüni almak boýunça meselelerde tagallalary birleşdirmegiň halkara tejribesi bilen tanyşdyrmaga gönükdirilen iki günlük maslahat işe başlady. Maslahat Türkmenistanyň Hökümeti tarapyndan Migrasiýa boýunça halkara guramanyň wekilhanasy bilen bilelikde çäreleriň ozal tassyklanan meýilnamasyna laýyklykda guraldy.
Duşuşyga gatnaşmak üçin merkezi we welaýat gazetleriniň, žurnallaryň redaksiýalarynyň, telewideniýäniň, radionyň, internet-habar beriş serişdeleriniň, döwlet edaralarynyň metbugat gulluklarynyň wekilleri çagyryldy. Halkara bilermenleriň geçiren maslahatynyň baş maksady häzirki döwrüň ýokarda görkezilen umumy meselelerini beýan etmegiň dünýä tejribesini öwrenmekden, köpçülikleýin habar beriş serişdeleriniň kömegi arkaly şeýle ýagdaýlaryň öňüni almakdan ybaratdyr.
Maslahat açyk çekişmeler görnüşinde geçip, oňa gatnaşyjylara sowal bermek, biri-biriniň biliminiň üstüni ýetirmek mümkinçiligini döredip, çagyrylan taraplaryň hemmesi üçin meseleleri ara alyp maslahatlaşmagyň has netijeli we peýdaly bolmagyna mümkinçilik berdi.
Çykyşlaryň barşynda Türkmenistanyň MHG bilen hyzmatdaşlykda uly tejribesiniň bardygy, şonuň çäklerinde 2014-nji ýylyň başynda ýurdumyzda adam söwdasyna garşy göreşmek boýunça iş toparynyň döredilendigi bellenildi. Bu topar tarapyndan halkara bilermeniň goldaw bermeginde Türkmenistanyň adam söwdasyna garşy göreşmek boýunça 2016 — 2018-nji ýyllar üçin hereketleriň milli meýilnamasy işlenip taýýarlanyldy hem-de 2016-njy ýylyň martynda Türkmenistanyň Prezidenti Gurbanguly Berdimuhamedowyň ýörite Karary bilen tassyklanyldy.
Bu resminamanyň adam hukuklaryny we azatlyklaryny üpjün etmäge, ilatyň durmuş-hukuk goraglylygyny berkitmäge, şu ugurda geçirilýän işleri kämilleşdirmäge gös-göni ýardam edendigi nygtaldy.
Migrasiýa, gaçybatalga bermek, bosgunlaryň hukuklaryny üpjün etmek hem-de raýatlygy bolmadyk adamlaryň meselelerine Türkmenistan abraýly guramalar bilen hyzmatdaşlygyň esasy ugurlary hökmünde garaýar. Şunuň bilen baglylykda, ýurdumyzyň öz üstüne alan borçnamalaryna mydama ygrarlydygyny görkezýändigini hem-de migrantlaryň, bosgunlaryň we raýatlygy bolmadyk adamlaryň meselelerini çözmäge milli hem-de halkara derejede işjeň gatnaşýandygyny bellemek gerek.
Bu ugurda ynsanperwer syýasatyň geçirilmegi netijesinde Garaşsyz, Bitarap Türkmenistan dürli sebäplere görä öz ýurdunyň çäklerini terk etmäge mejbur bolan goňşy we beýleki döwletleriň raýatlary üçin olaryň ikinji watanyna öwrüldi. Halkara hukugynyň umumy ykrar edilen kadalaryndan hem-de türkmen halkynyň gadymdan gözbaş alýan ynsanperwer däplerinden ugur almak bilen, bu ýerde migrantlar, bosgunlar hem-de raýatlygy bolmadyk adamlar üçin ähli şertler döredilýär.
Şu maglumatlar şonuň subutnamasy bolup durýar: 2005-nji ýylda 13 müňden gowrak adam meýletin esasda raýatlyga eýe bolup, olaryň 9 müň 500-den gowragy bosgunlar boldy, 3 müňden gowragy ýaşamak görnüşine eýe boldular, olaryň hem 1800-si bosgunlar boldy. 2011-nji we 2013-nji ýyllarda 4 müň adam, 2014-nji ýylda 786 adam, 2015-nji ýylda 361 adam, 2016-njy ýylda 1381 adam Türkmenistanyň raýatlygyna eýe boldy.
2017-nji ýylyň 8-nji dekabrynda Türkmenistanyň Prezidenti Gurbanguly Berdimuhamedowyň gol çeken Permanyna laýyklykda, ýurdumyzyň çäginde hemişelik ýaşaýan hem-de raýatlygy bolmadyk adamlaryň ýene-de 1690-sy Türkmenistanyň raýaty boldy. Olar 21 milletiň wekilleri bolup, olaryň hatarynda uly ýaşly adamlaryň 1165-si hem-de 18 ýaşdan kiçi bolan adamlaryň 525-si bar.
“Bosgunlaryň hukuk ýagdaýy hakynda” hem-de “Apatridleriň derejesi hakynda” Konwensiýalarda göz öňünde tutulan borçnamalary ýerine ýetirmek maksady bilen hem-de ýurdumyzyň çäginde ýaşaýan adamlaryň bosgunlaryň we raýatlygy bolmadyk adamlaryň ähli hukuklaryndan peýdalanmagy üçin Türkmenistanyň Prezidentiniň Karary bilen, raýatlygy bolmadyk adamyň hem-de bosgunyň şahsyýetnamasynyň we ýol resminamasynyň, ýaşamak üçin görnüşiň täze nusgalary herekete girizildi.
Bu resminamalar ICAO (Raýat awiasiýasynyň halkara guramasy) ölçeglerine doly laýyk gelýär. Mundan başga-da, ýurdumyza gelen bosgunlara ýaşaýyş jaýlary berildi, olar iş bilen üpjün edildi, oba ýerlerinde olara ýer bölekleri berildi, olaryň ýaşaýyş-durmuş meseleleri netijeli çözülýär.
Maslahatyň maksatnamasy oňa gatnaşyjylara meseleleriň giň toparyny, şol sanda adam söwdasynyň öňüni almakda köpçülikleýin habar beriş serişdeleriniň orny, häzirki döwrüň howply wehimleri barada jemgyýetçilige habar bermek, durnuksyz migrasiýa babatda halkara guramalaryň, döwlet gullukçylarynyň we hökümete degişli däl guramalaryň hyzmatdaşlygy hem-de şu meseleleri beýan etmäge žurnalistiň çemeleşmeleri ýaly meseleleri ara alyp maslahatlaşmaga mümkinçilik berdi.
Maslahata gatnaşyjylar milli Liderimiz Gurbanguly Berdimuhamedowyň häzirki döwrüň möhüm meselelerini çözmekde umumy tagallalary birleşdirmäge çagyryşynyň wajypdygyny bellemek bilen, adam hukuklary hem-de halkara ynsanperwer hukuk babatda toplanan tejribäni alyşmaga ýardam edýän şeýle duşuşyklary yzygiderli geçirmegiň möhümdigini nygtadylar.


text:
FITNES SAPAKLARYNYŇ HÄSIÝETNAMASY
Ýazylan wagty: 01 июня 2018 Ýazan Mayichka
FITNES SAPAKLARYNYŇ HÄSIÝETNAMASY
Fitnes sözüniň iň bir ýönekeýje manylaryny düşündirmeklik, fitnes maksatnamalarynyň aýratynlyklaryny açyp görkezmeklik, adamlara onuň bilen dogry meşgullanmaklygy öwretmeklik zerurlygy ýüze çykýar. Täze fitnesiň bedenterbiýeden düýpli tapawudy biziň şahsy oňat beden görnüşimize özümiziň hasap çykarmagymyzyň gerekdigidir. Bu bolsa biziň häzirki zaman durmuşymyz üçin düýbünden kadaly hasaplanylýar. Tutuş ýurt boýunça ýeke-täk ýüze çykýan mesele – o-da fitnes klublaryň geljekki dünýä çempionlaryny taýýarlamaýanlygydyr. Bu – isleg bildirýänleriň ählisi üçin beden taýdan işjeňligi bolup, saglygyň peýdasy üçin, kanagatlanmak, lezzet almak üçin puluňy harç etmeklikdir (L.M.Glahan, 2000). Biziň döwletimiziň ýakyn geljekde bu barada çynlakaý alada edip başlar diýip umyt bildirýäris. Şonda biz ýene-de sportda gazananlarymyzy ýene-de gaýtalarys: bizde hemmeler üçin täjirçilik bahaly ajaýyp fitnes-klublar bolar, şonuň ýaly-da zehinli çagalar we ýetginjekler üçin ähli gerekli bolan hökmany hem-de elýeterli zatlar bolar. Fitnes-industiýa nämäni hödürleýär? Islendik fitnes-klub şu aşakdakylary özüne birleşdirýän toplumlary hödürleýär: aerobika bilen meşgullanmaklygyň çäklendirilmedik sapaklary – bu fitnes-maksatnamalarynyň iň bir meşhur we elýeterli görnüşidir. Eger siz tans edip bilmeýän bolsaňyz we diňe saz boýunça ädimläp ýöräp ýören bolsaňyz, aerobikanyň güýç bilen baglanyşykly sapaklary siziň göwnüňizden turar – bu sapaklar güýç çydamlylygyny ösdürmeklige we bedeniň gurluş taýdan ösüşini kämilleşdirmeklige gönükdirilendir. Klublarda nusgawy aerobikadan başga-da step-aerobika giňden ulanylýar – ol step-platformalaryny peýdalanmak bilen geçirilýän sapaklardyr – onuň esasynda dürli serişdeler bilen platformada ädimlemeklik ýatyr, ol bolsa umumy çydamlylygy ösdürýär we bedeniň ýaglaşmaklyga bolan ymtylyşyny peseldýär. Step-aerobikanyň bir sapagy oňat depginde 20 kilometre ylgamaklyk bilen deňdir.
Okalan sany: 36 Jogaplar: ( 0 )


text:
Gorag statusy
Planetalar[edit source]
- Ýer — ru:Земля
- Ýupiter — ru:Юпитер
- Mars — ru:Марс
- Merkuriý — ru:Меркурий
- Neptun — ru:Нептун
- Saturn — ru:Сатурн
- Uran (planeta) — ru:Уран (планета)
- Wenera — ru:Венера
Biologik görnüşiň gorag statusy — görnüşiň häzirki wagtdaky saklanyşynyň we geljekde saklanyp galmak ähtimallygynyň görkezijisi. Gorag statusyna baha berlende köp faktorlara üns berilýär: görnüşiň diňe bir galan sanyna däl-de, eýsem wagtyň geçmegi bilen populýasiýanyň sanynyň jemi köpelmegi ýa-da azalmagy, seleksiýanyň üstünlikli bolmagy, mälim howplar we ş.m. göz öňünde tutulýar.
Global ulgamlar[üýtget | edit source]
Gorag statuslarynyň reýtingli iň meşhur sanawy Tebigaty goramagyň halkara bileleşiginiň (TGHB) Gyzyl kitaby bolup durýar. Ol sanawda, hem ýokaryda görkezilen ýörelgeleriň esasynda, hem-de her bir görnüşiň öz aýratynlyklary göz öňünde tutulyp kesgitlenen dokuz sany gorag kategoriýasy bar:
- Ýitip gidenler (iňl. Extinct, EX)
- Ýabany tebigatda ýitip gidenler (iňl. Extinct in the Wild, EW)
- Ýiti howp astyndakylar (iňl. Critically Endangered, CR)
- Howp astyndakylar (iňl. Endangered, EN)
- Ynjyk ýagdaýdakylar (iňl. Vulnerable, VU)
- Goramak boýunça tagallalara baglylar (iňl. Conservation Dependent, CD)
- Ynjyk ýagdaýa ýakynlar (iňl. Near Threatened, NT)
- Iň pes howp astyndakylar (iňl. Least Concern, LC)
- Ýeterlik maglumaty ýok (iňl. Data Deficient, DD)
- Howpuna baha berilmedikler (iňl. Not Evaluated, NE)


text:
ABŞ-nyň prezidenti Donald Tramp Phenýanyň ýadro ýaraglary barada geçiriljek taryhy sammitie görülýän taýýarlygyň çäginde Demirgazyk Koreýanyň lideri Kim Jong Un bilen duşuşmak üçin Singapura geldi.
Prezident bu şäher-döwlete 10-njy iýunda, Kimiň uçary bu ýurduň topragynda gonanyndan birnäçe sagat soň geldi.
Birleşen Ştatlaryň Demirgazyk Koreýanyň lideri bilen birinji duşuşygy boljak sammit 12-nji iýunda, kurort adasy bolan Sentosada geçiriler.
Prezidentleriň ikisi hem Singapuryň Paýa Lebar howa bazasynda, daşary işler ministri Wiwian Balakrişnan ( Vivian Balakrishnan) tarapyndna garşy alyndy.
Singapuryň Daşary işler ministrligi Demirgazyk Koreýanyň lideri Kim Jong Unyň 12-nji iýunda ABŞ-nyň prezidneti Donald Tramp bilen boljak sammite gatnaşmak üçin ýurda gelendigini biraz öň habar berdi.
"Ýap-ýaňy Singapura gelen başlyk Kim Jong Uny garşy aldym” diýip, Wiwian Balakrişnan (Vivian Balakrishnan) twitterde, äýnekli we garamtyl mao penjekli Kim bilen görşüp duran suratynyň gapdalyndan ýazdy.
Kim şondan az wagt soň Singapurda premýer-ministr Lee Hsien Loong bilen duşuşdy.
"Bütin dünýä Kim Jong Un bilen Amerikanyň Birleşen Ştatlarynyň arasynda boljak taryhy sammite seredýär. Çyn ýürekden eden tagallalaryňyz üçin sag boluň.... biz bu sammite görlen taýýarlyklary tamamlamagyň hötdesinden geldik" diýip, Kim duşuşykdan soň terjimeçiniň üsti bilen aýtdy.
Trump arrived after a 20-hour flight from the Group of Seven summit in Quebec, Canada. He is set to meet with Lee on June 11.
Şu aralykda Tramp Kanadada, Kubekde geçen 7-ler sammitine gatnaşanyndan soň ol ýerden Singapura ugran Donald Trampyň uçary hem, 20 sagatlyk ýol geçip, Singapura geldi.
Tramp Lee bilen 11-nji iýunda duşuşmaly.
Tramp bu sammitiň Demirgazyk Koreýa üçin “bir gezeklik mümkinçilikdigini” aýtdy, emma özüni “hakykatdanam ynamly duýýandygyny” sözüne goşdy.
Tramp Kimiň öz ýadro ýaraglaryndan el çekmek niýetiniň çynlakaýdygyny ýa däldigini derrew, ýagny “minutlar çäginde” biljekdigini aýtdy. Şeýle-de ol ABŞ we Demirgazyk Koreýa resmileriniň Singapurda bu duşuşygy taýýarlamak üçin bilelikde işleýändiklerini aýtdy.
Trampyň delegasiýasy döwlet sekretary Maýk Pompeo, milli howpsuzlyk geňeşçisi John Bolton, Ak tamyň adminstrasiýa başlygy John Kelli, Ak tamyň metbugat sekretary Sarah Sanders dagydan ybarat.
Bu Kimiň 2011-nji ýylda öz ýapyk ýurduna lider bolaly bäri daşary ýurda eden, bilinýän ikinji sapary bolar. Ol maý aýynda Ilýuşin-62M uçarynda Hytaýa sapar etdi.
Singaporyň “Straits Times” gazetiÇangi aeroportunda Demirgazyk Koreýanyň ýük uçaryny garşy almak üçin sowadyjyly ýük maşynlarynyň garaşyp durandygyny habar berdi. Gazetiň ýazmagyna görä, bu uçarda azyk önümleri we Demirgazyk Koreýanyň lideriniň ulanjak birnäçe kaşaň awtomobili getirilýär.
Demirgazyk Koreýanyň delegasiýasynyň bir bölegi Singapura 9-njy iýunda hytaý howaýollarynyň “Airbus 330” uçarynda gelendir öýdülýär.
Bitarap Singapur özüniň berk howpsuzlygy we geçmişde ýokary derejeli halkara sammitlerine, şol sanda ASEAN sammitlerine hem ençeme gezek beýemçi bolmagy bilen tanalýar.
Singapur dünýäde iň bir howpsuz ýurtlaryň biri hasaplanylýar, şeýle-de ol Demirgazyk Koreýanyň ilçihanasy bolan 48 çemesi ýurduň biri bolup durýar.


text:
Türkmenistanyň Kärdeşler arkalaşyklarynyň Kaka etrap birleşmesiniň hem-de Türkmenistanyň Agrar partiýasynyň etrap komitetiniň bilelikde guramagynda 2018-nji ýylyň pagta ýygymyny guramaçylykly geçirmek, möwsümde tehniki howpsuzlygynyň düzgünlerini berjaý etmek, ýangyna garşy göreşmek bilen baglanyşykly maslahat geçirildi. Etrabyň Medeniýet öýünde geçirilen maslahata etrabyň daýhan birleşikleriniň hem-de tehniki hyzmat ediş kärhanasynyň kärdeşler arkalaşygynyň ilkinji guramalarynyň başlyklary, zähmeti goramak we tehniki howpsuzlyk düzgünlerini berjaý edilişine gözegçilik edýän hünärmenleri, kärendeçiler, mehanizatorlar we bu işe dahylly beýleki adamlar gatnaşdy.
Maslahatda çykyş edenler «Türkmenistan — Beýik Ýüpek ýolunyň ýüregi» ýylynda pagta ýygymy möwsümine guramaçylykly girişip, ýetişdirilen gowaça hasylynyň her bir hanasyny öz wagtynda zaýasyz ýygnamak, ýygymyň barşynda kärendeçileriň, ýygymçylaryň, mehanizatorlaryň arasynda ongünlük bäsleşikleri yglan edip, onuň ýeňijilerini höweslendirmek barada aýdyldy.
Maslahatda iş ýerlerinde zähmet şertleri, ony goramak, gowaça hasylyny ýygnamakda işlejek tehnikalaryň ilkinji ýangyn söndüriji serişdeleri bilen üpjün etmek boýunça hünärmenleriň çykyşlary diňlendi.
Maslahatyň ahyrynda oňa gatnaşyjylar hormatly Prezidentimiziň janynyň sag bolmagyny, il-ýurt bähbitli alyp barýan beýik işleriniň rowaçlyklara beslenmegini arzuw etdiler.
Döwran ATAÝEW,
Türkmenistanyň Kärdeşler arkalaşyklarynyň Kaka etrap birleşmesiniň başlygy.